open-index/open-wikipedia-markdown huggingface dataset:
שלוון אזורים

**שלון אזורים** (שם מדעי: *Eirenis coronella*) הוא מין של נחש לא ארסי, מהסוג שלוון ממשפחת הזעמניים. בישראל נמצא בעיקר במדבר יהודה, אזור ים המלח והנגב. הוא גם נמצא לאורך מערב אסיה: טורקיה, עיראק, צפון ערב הסעודית, ירדן, סוריה, לבנון וסיני.

## תיאור
שלוון אזורים הוא נחש מדברי קטן, המגיע עד לכ-45 סנטימטרים ולמשקל של עד 15 גרם. צבעו נע בין חום בהיר לאפור צהבהב, הגב מעוטר בפסי רוחב כהים, ועל הראש ישנו כתם כהה. העיניים כהות עם קשתית צהובה.

## תזונה ופעילות
שלוון אזורים ניזון בעיקר מעקרבים, עכבישים וחרקים. כאשר הוא תופס עקרב הוא לוכד את העקרב מהזנב כך שהעוקץ מופנה קדימה ואז הוא בולע את העקרב בעודו בחיים. הוא פעיל יום ושוכן לרוב מתחת לאבנים או בתוך המחילות של הטרף שלו.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 191-192

## קישורים חיצוניים

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי הרמן שלגל
קטגוריה:זעמניים
קטגוריה:ארץ ישראל: נחשים שאינם ארסיים
קטגוריה:עיראק: זוחלים
יורי קובלצ'וק

**יורי ולנטינוביץ' קובלצ'וק** (ברוסית: **Ю́рий Валенти́нович Ковальчу́к**; נולד ב-25 ביולי 1951, לנינגרד) הוא יזם ותעשיין רוסי, בעל המניות הראשי בבנק הפרטי "רוסיה". בתקופה הסובייטית עסק בעבודה מדעית ומדעית-ניהולית, היה ממנהלי המכון לפיזיקה וטכנולוגיה על שם אברם יופה בלנינגרד.

נכון ל-2022, מגזין פורבס העריך את הונו ב-1.3 מיליארד דולרים.

## ביוגרפיה
הוא נולד במשפחתו של ההיסטוריון הסובייטי ממוצא אוקראיני ולנטין מיכאילוביץ' קובלצ'וק (1916–2013). בשנת 1974 סיים את לימודיו בפקולטה לפיזיקה באוניברסיטת לנינגרד. דוקטור למדעי הפיזיקה והמתמטיקה (1985). בשנים 1987–1991 היה מנהל המכון לפיזיקה וטכנולוגיה על שם יופה.

מאז פברואר 1991 שימש כסגן יו"ר דירקטוריון איגוד המיזמים המשותפים של סנקט פטרבורג. בשנת 1991 התמנה לנשיא המרכז לטכנולוגיה ופיתוח מתקדם. בשנים אלה התקרב לאחים פורסנקו ולולדימיר פוטין. בשנת 1996 הקימו יחד את הקואופרטיב "אוזרו" שרכש דאצ'ה ליד פריאוזרסק.

מאז נובמבר 2000 כיהן כיו"ר דירקטוריון המרכז הצפוני למחקר אסטרטגי "צפון-מערב" בסנקט פטרבורג; מיוני 2005 עד יוני 2012 שימש כיו"ר דירקטוריון בנק "רוסיה". בשנת 2008, היה מעורב בהקמת "National Media Group (הכוללת את REN TV, הערוץ הראשון, הערוץ החמישי, עיתון איזווסטיה ועוד).

על פי העיתון "ודומוסטי", קובלצ'וק הוא אחד הבעלים הגדולים של נדל"ן מסחרי ברחוב טברסקאיה במוסקבה.

ב-20 במרץ 2014 הוא הוכנס לרשימת הסנקציות שארצות הברית הטילה נגד אזרחים רוסים שהיו מעורבים בסיפוח קרים. בהצהרת מחלקת האוצר האמריקני נאמר כי קובלצ'וק הוא חלק מה"חוג הפנימי" של פוטין ומשמש בתור "הקופאי האישית" שלו. גם בנק "רוסיה" שבשליטת קובלצ'וק הוכנס תחת הסנקציות והפך לגוף המשפטי היחיד שהוזכר במפורש ברשימת הסנקציות.

## משפחתו
מאפריל 2006 ועד דצמבר 2008, בנו של יורי קובלצ'וק, בוריס קובלצ'וק, היה מנהל מחלקה בממשלת הפדרציה הרוסית ליישום פרויקטים לאומיים עדיפים. כאשר בוטלו "הפרויקטים הלאומיים", עבר קובלצ'וק עבר לעבוד כסגן מנהל רוסאטום, ובסוף שנת 2009 מונה לראש חברת אינטר רא"ו הממשלתית, מפעילת המונופול שאחראית לייבוא וייצוא חשמל. במאי 2024 מונה בוריס קובלצ'וק ליו"ר לשכת החשבון של הפדרציה הרוסית.

אחיו הבכור, מיכאיל קובלצ'וק, נשיא מכון קורצ'טוב. על פי חלק מהעיתונים ברוסיה היה היה מיוזמי הרפורמה באקדמיה הרוסית למדעים. לפי טענות שונות חברי האקדמיה סירבו למנותו לראש המכון לקריסטל של האקדמיה והוא השתמש בידידותו של אחיו עם הנשיא כדי להוביל את הרפורמה, באחד הראיונות אמר מיכאיל כי "האקדמיה צריכה למות כמו האימפריה הרומית".

## הערות שוליים

קטגוריה:מיליארדרים רוסים
קטגוריה:פיזיקאים סובייטים
קטגוריה:בנקאים רוסים
קטגוריה:סנקט פטרבורג: אישים
קטגוריה:מתמטיקאים רוסים
קטגוריה:בוגרי אוניברסיטת סנקט פטרבורג
קטגוריה:יזמים
קטגוריה:תעשיינים
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1951
פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה)

**פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה)** הוא פרס המוענק בטקס פרס אמי השנתי מאז יצירת הקטגוריה בטקס פרס אמי ה-28 ב-1976. בטקסים שלפני כן ומ-1979 ועד 1982, סדרות וסרטים נכללו יחד בקטגוריה פרס אמי לעריכת הסאונד הטובה ביותר בסרט. ב-2018 פוצלה מקטגוריה זו הקטגוריה פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה.

## זכיות ומועמדויות

## זכיות מרובות

;4 זכיות
*ER
*מסע בין כוכבים: הדור הבא

;3 זכיות
*מגרש ביתי
*סמולוויל
*24
*משחקי הכס

;2 זכיות
*מפרשים שחורים
*אימפריית הפשע
*דברים מוזרים
*תיקים באפלה

## מועמדויות מרובות

;11 מועמדויות
*ER
;8 מועמדויות
*משחקי הכס

;7 מועמדויות
*CSI
*מסע בין כוכבים: הדור הבא
*24

;6 מועמדויות
*סמולוויל
*תיקים באפלה

;5 מועמדויות
*אימפריית הפשע
*מגרש ביתי

;4 מועמדויות
*מפרשים שחורים
*שובר שורות
*גות'האם
*אבודים
*משמרת שלישית
*המתים המהלכים

;3 מועמדויות
*זאב מעופף
*
*האנטר
*חשיפה לצפון
*זינוק לאתמול
*סוכן סמוי

## הערות שוליים

עריכת הסאונד הטובה ביותר לסדרת קומדיה או דרמה (שעה)
העיר המטרופולינית של פלרמו

**העיר המטרופולינית של פלרמו** (באיטלקית: **Città metropolitana di Palermo**) היא עיר מטרופולינית במחוז האוטונומי סיציליה שבאיטליה, שבירתה העיר פלרמו. נכון לנובמבר 2018 התגוררו בה 1,253,356 תושבים על שטח של 5,009.28 קילומטרים רבועים, ונכללות בה 82 קומונות. זוהי העיר המטרופולינית החמישית בגודלה באיטליה לפי אוכלוסייה, והשלישית בגודלה על פי שטח.

בחלוקה המנהלית של 4 באוגוסט 2015 החליפה העיר את נפת פלרמו.

## גאוגרפיה
העיר המטרופולינית משתרעת על שטח של 5009.28 קמ"ר, ובשנת 2018 התגוררו בה 1,253,356 נפש. בירתה בעיר פלרמו המשמשת גם כבירת המחוז. העיר המטרופולינית שוכנת בצפון-מערבה של סיציליה על הים הטירני מצפון, וגובלת בקונסורציום העירוני החופשי טרפאני במערב, בקונסורציום העירוני החופשי אגריג'נטו ובקונסורציום העירוני החופשי קלטניסטה מדרום ובעיר המטרופולינית של מסינה ממזרח. שמה נגזר משם השבט היווני "פאנורמוס" (ביוונית: *Πάνορμος*) שמשמעו "נמל הכל".

הערים העיקריות בעיר המטרופולינית, נוסף על פלרמו, הן בגרייה (Bagheria), מונריאלה, צ'פלו ופרטיניקו (Partinico). האי אוסטיקה (Isola di Ustica) שייך גם הוא לעיר המטרופולינית. נהר האימרה מרידיונלה (Imera Settentrionale) הוא הנהר הארוך ביותר בעיר המטרופולינית של פלרמו, ואורכו 144 ק"מ. הנהרות האחרים בנפה הם הבליצ'ה שאורכו כ-77 ק"מ, הבליצ'ה דסטרו (Belice destro) באורך של 45.5 ק"מ ונהר הבליצ'ה סיניסטרו (Belice sinistro) באורך של 42 ק"מ.

הגידולים החקלאיים בעיר המטרופולינית הם זיתים, דגנים, שקדים, תאנים, הדרים, גפנים, כותנה ועוד. משק החי כולל גידול כבשים, עזים ובקר. בנפה גם תעשייה פטרוכימית.

בתחומי העיר המטרופולינית מספר פסיפסים ביזנטיים ידועים הנמצאים בקתדרלת מונריאלה, בקתדרלת צ'פלו, בכנסיית סנטה מריה דל'אמיראליו, ובקפלה פלאטינה שבפאלאצו דיי נורמני בפלרמו.

## קישורים חיצוניים

* 

פלרמו
קטגוריה:סיציליה: ערים
Boo'd Up

**Boo'd Up** הוא סינגל שהוקלט על ידי הזמרת האנגלייה אלה מאי. השיר יצא לאור ב-20 בפברואר 2018, כסינגל הראשון מתוך מיני-אלבום הבכורה שלה, Ready, ואלבום הבכורה שלה, Ella Mai, על ידי חברת התקליטים אינטרסקופ רקורדס.

## רקע וכתיבה
הפזמונאית האמריקאית ג'ואל ג'יימס כתבה לראשונה את השיר בשנת 2014 במקור עבור עצמה. בהמשך, היא חיפשה אמנית שתעביר לו את השיר, ובסופו של דבר נתנה את השיר לאלה מאי, לאחר שהרגישה ש"זה יהיה מושלם עבורה". בפברואר 2017 הוציאה מאי את השיר כחלק ממיני-אלבום הבכורה שלה. השיר צבר פופולריות רבה, ובעקבות כך יצא כסינגל. עם יציאתו כסינגל, הצליח להגיע למקום ה-5 במצעד הבילבורד הוט 100. בדצמבר 2018, דירג מגזין בילבורד את השיר כשיר השלישי בטיבו שיצא באותו השנה. כמו כן, קיבל הסינגל את מעמד הפלטינה המחומשת מאיגוד תעשיית ההקלטות האמריקאי.

## וידאו קליפ
ב-26 באפריל 2018 הועלה לערוץ ה-Vevo של מאי הווידאו קליפ הרשמי של השיר. נכון ליוני 2020, מונה הצפיות של הקליפ עומד על כ-417 מיליון צפיות.

## רשימות ודירוגים

## מיקומי שיא

## נתוני מכירות

## היסטוריית יציאות לאור

## רמיקס
ב-4 ביולי 2018 יצא לאור הרמיקס הרשמי של השיר, בשיתופם של הראפרית הטרינידדית ניקי מינאז' והראפר האמריקאי קוואבו. הרמיקס הגיע למקום ה-8 במצעד הסינגלים הרשמי של ניו זילנד וקיבל מאיגוד תעשיית ההקלטות הניו זילנדי את תואר הזהב.

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי קוואבו
קטגוריה:שירים באנגלית
קטגוריה:שירי R&B
קטגוריה:זוכי פרס המוזיקה של בילבורד: שירים
קטגוריה:שירי פלטינה כפולה באוסטרליה
יחסי בולגריה – קוריאה הדרומית

**יחסי בולגריה–קוריאה הדרומית** הם היחסים הדיפלומטיים הרשמיים שבין **[[בולגריה|הרפובליקה הבולגרית]]** לבין **[[הרפובליקה של קוריאה]]**.
שתי המדינות כוננו מחדש את היחסים בשנת 1990. בתקופת המלחמה הקרה היו לבולגריה יחסים דיפלומטיים רק עם דרום קוריאה.
## נציגויות דיפלומטיות
*לבולגריה יש שגרירות בסיאול.
*לקוריאה הדרומית יש שגרירות בסופיה.
## קישורים חיצוניים

*שגרירות בולגריה בסיאול
*שגרירות דרום קוריאה בסופיה

קטגוריה:ערכים ללא קטגוריות פיזיות - יחסי חוץ
ניקולאי לוקשנקו

**ניקולאי אלכסנדרוביץ' לוקשנקו** (בבלארוסית: **Мікалай Аляксандравіч Лукашэнка**, **מיקאלאי אליאקסנדרביץ' לוקשנקה**; נולד ב-31 באוגוסט 2004, מינסק, בלארוס) הוא בנו השלישי של נשיא בלארוס, אלכסנדר לוקשנקו. מופיע באופן קבוע עם אביו באירועים רשמיים.

## ביוגרפיה
ממוזער| עם אביו הנשיא במצעד בשנת 2012.
ניקולאי לוקשנקו נולד ב-31 באוגוסט 2004 מחוץ לנישואין. אביו של ניקולאי הוא נשיא הרפובליקה של בלארוס אלכסנדר לוקשנקו שמאז 1975 היה נשוי לגלינה לוקשנקו (ז'לנרוביץ'), אך לא חי עמה בפועל מאז שנבחר לנשיא בשנת 1994. לא ידוע מי היא אמו של ניקולאי. בריאיון לקומסומולסקאיה פרבדה אמר לוקשנקו, בלי להזכיר את שמה של אמו של ניקולאי, כי היא עובדת כרופאה. על פי הגרסה העיקרית של התקשורת, אמו של ניקולאי היא אירינה אבלסקאיה, הרופאה האישית לשעבר של לוקשנקו שהייתה הרופאה הראשית של המרכז הרפואי הרפובליקני בלשכת הנשיא בשנים 2001–2007, ואז שוב החל מנובמבר 2009.

הופעתו הראשונה של ניקולאי לוקשנקו באירוע ציבורי הייתה באפריל 2008 - הילד שהיה אז בן שלוש ושבעה חודשים, הגיע יחד עם אביו לאתר הבנייה של מינסק-ארנה. באותה תקופה לא צוין איזה ילד היה עם הנשיא, אך עד מהרה בראיון הודה אלכסנדר לוקשנקו שזהו בנו השלישי. עם הזמן, ניקולאי לוקשנקו החל להופיע באופן קבוע עם אביו באירועים פומביים: הוא השתתף בתרגילים ובמצעדים צבאיים, ליווה את אביו בטיולים ברחבי הארץ ואף הגיע למקום הפיגוע ברכבת התחתית של מינסק; הוא התלווה לאביו בנסיעותיו מחוץ למדינה ולקח חלק בפגישותיו של אביו עם ראשי מדינות, בפרט ולדימיר פוטין, דמיטרי מדבדב, ברק אובמה, שי ג'ינפינג, הוגו צ'אווס, נורסולטאן נזרבייב, ויקטור יושצ'נקו, אולכסנדר טורצ'ינוב, אילהם אלייב, האפיפיורים בנדיקטוס השישה עשר ופרנציסקוס ופוליטיקאים רבים אחרים.

בשנת 2011 החל ללמוד בתיכון העירוני אוסטרושיצקו. עם זאת, למרות החובה ללמוד בבית הספר, הוא ממשיך ללוות את אביו באירועים ציבוריים שונים, כולל טיולים חוץ למדינה. הוא עוסק במוזיקה (נגינה בפסנתר), הוקי, סקי וביאתלון.

## קישורים חיצוניים

* 

## הערות שוליים

קטגוריה:ילדי מנהיגי מדינות
קטגוריה:מינסק: אישים
קטגוריה:בלארוסים שנולדו ב-2004
טומואקי מקינו

**טומואקי מקינו** (ביפנית: **槙野 智章**; נולד ב-11 במאי 1987) הוא כדורגלן עבר יפני, ששיחק בעמדת הבלם.

## קריירת מועדונים
מקינו התחיל את הקריירה שלו בקבוצת הילדים של סאנפרצ'ה הירושימה, בשנת  הצטרף לקבוצה הבוגרת.

בקיץ , מקינו חתם בפ.צ. קלן מהבונדסליגה.

לאחר שמיעט לשחק בקלן, בעונת  הושאל לאוראווה רד דיימונדס. בעונה זו רשם 6 שערים ב-33 משחקי ליגה. בסיום העונה, חתם על חוזה בקבוצה.

בינואר  מקינו חתם בוויסל קובה.

## קריירה בינלאומית
בצעירותו, מקינו שיחק בנבחרות הצעירות של יפן. ב-6 בינואר 2010, מקינו ערך את הופעת הבכורה שלו בנבחרת יפן בניצחון 2–3 נגד  במסגרת מוקדמות גביע אסיה בכדורגל 2011. ב-11 ביוני 2015, מקינו הבקיע את שער הבכורה שלו בניצחון 0–4 נגד .

מקינו נכלל בסגל הנבחרת לקראת מונדיאל 2018 וגביע אסיה בכדורגל 2019.

## תארים
; סאנפרצ'ה הירושימה
*הליגה היפנית השנייה: 
*הסופר קאפ היפני: 

; אוראווה רד דיימונדס
*גביע הליגה היפני: 
*גביע סורוגה בנק: 
*ליגת האלופות האסיאתית: 
*גביע האמירויות: 

; נבחרת יפן
*גביע קירין: , 
*גביע מזרח אסיה: 

; אישיים
*נבחרת העונה בליגת העל היפנית: , , 
*הכדורגלן ההוגן של העונה בליגת העל היפנית: 

## קישורים חיצוניים

* 

קטגוריה:כדורגלנים יפנים
קטגוריה:בלמי כדורגל יפנים
קטגוריה:מגני כדורגל יפנים
קטגוריה:כדורגלני סאנפרצ'ה הירושימה
קטגוריה:כדורגלני פ.צ. קלן
קטגוריה:כדורגלני אוראווה רד דיימונדס
קטגוריה:כדורגלני ויסל קובה
קטגוריה:כדורגלני נבחרת יפן
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:יפנים שנולדו ב-1987
מבנה תכולת העבודה

ממוזער
**מבנה תכולת העבודה** או **WBS** (ראשי תיבות באנגלית של: **W**ork **B**reakdown **S**tructure; **מבנה פירוק עבודה**) בניהול פרויקט הוא מסמך תכנון ומעקב שמנהלי הפרויקט יוצרים בעזרת צוות הפרויקט בשלב התכנון שלו. יצירת מבנה תכולת העבודה היא מתודה מרכזית בשלב התכנון של הפרויקט כפי שמפורט במהדורות השונות של ספרי PMBOK.

בתהליך יצירת המבנה מתייחסים אל תוצריו של הפרויקט או של אחד משלביו, ומחלקים את העבודה הנדרשת לביצוע התוצרים לחבילות עבודה שניתן לאמוד ברמת דיוק גבוהה את המשאבים הדרושים להן, מבחינת זמן עבודה ועלות. תוצר התהליך הוא מסמך "מבנה תכולת העבודה" (WBS), שנכנס למסמכי ניהול הפרויקט ומשמש תשומה לתהליכים נוספים במחזור החיים של הפרויקט.

## תהליך העבודה על מבנה תכולת העבודה
התשומות ליצירת ה-WBS הן: תיאור תכולת העבודה (SOW), מסמכי דרישות לפרויקט ונוהלי תהליכים ארגוניים שונים.

במסמך תיאור תכולת העבודה נעזרים משום שהוא מכיל תיעוד של כלל תוצרי הפרויקט, שאפשר לגזור מהם את המשימות הדרושות לביצועם. 

במסמכי דרישות לפרויקט מפורטות הדרישות הטכניות, רמת האיכות המצופה או כל הנחיה נוספת הקשורה לתוצרי הפרויקט שאפשר לגזור מהן משימות להתייחסות.

בנהלים ארגוניים שונים שיכולים להשפיע על יצירת ה-WBS ניתן למצוא שיטות עבודה, לקחים שנלמדו מפרויקטים קודמים, תבניות עבודה מפרויקטים קודמים, ועוד.

את ה-WBS נהוג להכין בשיתוף הצוות שיעבוד על הפרויקט או על חלק ממנו, כדי לקבל תמונה מלאה של חבילות העבודה הנדרשות לביצוע הפרויקט.  

השכבות הגבוהות של המסמך מוגדרות על פי התוצרים העיקריים של הפרויקט ויכולות להשתנות מפרויקט לפרויקט או בין תחומים שונים. את אלו מפרקים למשימות מוכוונות תוצר, ואותן בתורן למשימות קטנות יותר לפי הצורך, עד לרמה של "חבילת עבודה", שהיא יחידת תכולת עבודה מוגדרת ותחומה הניתנת לניהול מבחינת קביעת לוחות זמנים, השמת צוות, הערכת עלויות, איתור סיכונים ובקרה על ביצועה.

מכיוון שה-WBS הוא מסמך יסודי ועל סמך הנתונים המפורטים בו נהוג לתכנן את תוכנית העבודה לפרויקט, המסמך הסופי צריך להכיל את חבילות העבודה שיקיפו את כל תכולת הפרויקט. זאת למעט מבמקרים של פרויקטים גדולים שבהם עדיף לפעמים להכין מסמכים נפרדים לשלבים שונים בפרויקט, או בפרויקטים המכילים חוסר ודאות שמצריך מחקר נוסף לפני הכנת המסמך.

## שיטות להצגת ה-WBS
ממוזער|WBS במבנה עץ
את ה-WBS ניתן להציג בצורת עץ, בצורת טקסט או בצורת טבלה.

את החלוקה לחבילות העבודה ניתן לעשות במספר דרכים, לדוגמה: חלוקה לאבני דרך בתהליך, חלוקה לתוצרים, חלוקה לתחומי התמחות, לאתרי פעילות ועוד.

## שימושים ב-WBS במהלך הפרויקט
מסמך תכולת העבודה המוכן הוא מסמך מרכזי עבור מנהלי הפרויקט, והוא משמש למספר תשומות ניהוליות במחזור חייו של הפרויקט:
ממוזער|WBS במבנה טבלה
ממוזער|WBS במבנה טקסט
# אמידת זמנים ועלויות, לעיתים במסמך מילון מבנה תכולת העבודה (WBS Dictionary)
# יצירת רשימת פעילויות
# יצירת תרשים גאנט
# הערכת סיכונים
# בקרה על ביצוע העבודה
# בקרת תכנון מול ביצוע
# תיקוף תוצרים

## לקריאה נוספת
* אתר PMI ישראל
* מבוא להנדסת תעשייה, כרך א' 
* WBS בפורום של גדעון קוך
* WBS באתר PMI

## קישורים חיצוניים

## הערות שוליים

קטגוריה:ניהול פרויקטים
יום הולדת (שיר של אליעד נחום)

**יום הולדת** הוא סינגל שהוקלט על ידי הזמר-יוצר הישראלי אליעד נחום, השיר יצא לאור ב-25 ביוני 2020, על ידי חברת התקליטים NMC יונייטד אנטרטיינמנט.

## רקע וכתיבה
השיר נכתב על אליעד נחום, סהר טוויטו וסמדר שיר שבעבר הוזכרה בשירו של נחום "מתוק כשמרלי", הולחן על ידי אליעד נחום וסהר טויטו והופק על ידי טוויטו, השיר בסגנון הפופ האלקטרוני, השיר נכתב על יום הולדתו ה-30 של נחום שצוין בינואר 2020, השיר כולל בתוכו סימפול של השיר "איפה העוגה" של אורנה ומשה דץ אותה סמדר שיר כתבה גם.

## וידאו קליפ
הווידאו קליפ המלא שיצא עבור השיר, הועלה לערוץ היוטיוב של אליעד נחום ב-25 ביוני 2020, בקליפ ניתן לראות את נחום שר את מילות השיר ולצידו משתתפים בקליפ: צביקה הדר, גלית גיאת, זבולון מושיאשווילי וגדי רבינוביץ' שהשתתפו לצד נחום בסדרת הטלוויזיה "שמש".

## ביקורות ותיאור
על פי הסיקור באתר של יובל אראל, השיר "יום הולדת" של אליעד נחום מתואר כסינגל פופ קצבי ומשמח, שיצא לאור במטרה להכניס אנרגיות של חגיגה וריקודים לאחר תקופת הקורונה. השיר, שנכתב וצולם עוד לפני המשבר לרגל יום הולדתו ה-30 של אליעד, זכה לשבחים על האווירה האופטימית שהוא משרה. המבקר מציין לחיוב את שיתוף הפעולה המוזיקלי של אליעד עם סמדר שיר וסהר טויטו ביצירת הלחן וההפקה, וכן את הקליפ המושקע בבימויו של רומן בוצ'אצקי, שמצליח להעביר בצורה ויזואלית את תחושת החופש והחגיגיות שהשיר מבקש לייצר.

## מיקומי שיא

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2020
קטגוריה:שירי אליעד נחום
קטגוריה:שירים בעברית
קטגוריה:שירים שנכתבו על ידי אליעד נחום
קטגוריה:שירים שנכתבו על ידי סמדר שיר
קטגוריה:סינגלים בהוצאת NMC יונייטד אנטרטיינמנט
גדוד צמרת 383

[ממוזער|טקס החלפת מפקד גדוד צמרת, בראשות ראש אגף התקשוב וההגנה בסייבר, אלוף [ליאור כרמלי, קצין הקשר הראשי, תא"ל יריב ניר ומפקד לוט"ם, תא"ל רמי מלאכי, בטקס העביר סא"ל יניב נמני את הפיקוד לסא"ל ליאור פינקלשטיין. 28 במרץ 2019]]
ממוזער|חיילי פלוגת הקשר המוטסת בסרבלי טיסה
**גדוד צמרת** - אחד מתוך שלושה גדודי תקשוב מטכ"ליים באגף התקשוב תחת מרכז חושן.

## יעוד הגדוד
1. הקמה, תפעול, תמיכה והטמעה של מערכות:
* מערכות תקשורת
* מערכות מידע ובקרה
* חוזי (וידאו)
* מחשבים
זאת על מנת לאפשר שליטה ופיקוד למטה הכללי וסיוע לזרועות ברגיעה, במבצעים ובחירום.

2. הגדוד מהווה את הגורם התקשובי המרכזי המקשר בין המטה הכללי לזרועות צה"ל ולגופי ביטחון.

3. הגדוד מפעיל מגוון גדול של מערכות תקשוב בדגש על מערכות מבצעיות.

4. הגדוד אחראי על מתקני תקשורת במחנה רבין.

5. אחראי על הפצת חוזי בצה"ל.

6. הפעלת קשר מוטס.

## פלוגת הקשר המוטסת
פלוגת הקשר המוטסת היא פלוגה בגדוד צמרת, האחראית לסייע ליחידות העילית של צה"ל, בפעילות שמתבצעת באזורים מרוחקים.

חיילי היחידה מתגייסים לאגף התקשוב, לקורס מערכות קשר ותקשוב. המצטיינים בקורס נשלחים לפלוגת הקשר המוטסת בגדוד "צמרת" ומשרתים בה בתפקיד מפעיל קשר מוטס.

## הוקרה והערכה
בדצמבר 2018 זכתה היחידה בפרס הרמטכ"ל כיחידה מצטיינת באגף התקשוב וההגנה בסייבר.

## ראו גם
* מרכז חושן

## קישורים חיצוניים

* 
* 

## הערות שוליים

צמרת
קטגוריה:אגף התקשוב
2020 06
מינסק ארנה

**מינסק-ארנה** (בבלארוסית: **«Мінск-арэна»**) הוא מתחם ספורט ובידור בעיר הבירה של בלארוס, מינסק. המתחם מורכב מארבעה מבנים: זירת ספורט רב-תכליתית (15,000 מושבים), אצטדיון החלקה (3,000 מקומות ישיבה), וולודרום (2,000 מקומות ישיבה) וחניון פתוח רב מפלסי (1,080 חניונים). מאז עונת 2009/2010 משמש כהיכל הבית של מועדון ההוקי דינמו מינסק, שמתמודד בליגת הוקי קונטיננטלית.

בארנה זו צולמה סצנת הסיום של הסרט אגדה מספר 17, כשמתחם הספורט מינסק-ארנה "גילם" את היכל הפורום המפורסם במונטריאול.

מרכז|ממוזער|800x800 פיקסלים|מינסק ארנה.
## קישורים חיצוניים

* 
* סיור וירטואלי בשירות יאנדקס מפות

## הערות שוליים

קטגוריה:ולודרומים
קטגוריה:מינסק: ספורט
קטגוריה:מינסק: מבנים
קטגוריה:בלארוס: אצטדיונים ומתקני ספורט
ליה דלריה

**ליה דלריה** (באנגלית: **Lea DeLaria**; נולדה ב-23 במאי 1958) היא קומיקאית, שחקנית וזמרת ג'אז אמריקאית. היא ידועה בעיקר בשל תפקידה בסדרה המקורית של נטפליקס, "כתום זה השחור החדש", שם גילמה את האסירה קארי "ביג בו" בלאק.
דלריה, לסבית מוצהרת, פעילה למען זכויות להט"ב ולמען זכויות נשים ופמיניזם. דלריה הייתה הקומיקאית הלסבית המוצהרת הראשונה שהופיעה בטלוויזיה האמריקאית, כשהופיעה בתוכנית האירוח "*[[:en:The Arsenio Hall Show|המופע של ארסניו הול]]"* ב-1993.

## ראשית חיים
דלריה נולדה בבלוויל, אילינוי, בתם של ג'רי ג'ין, עקרת בית, ורוברט ג'ורג' דלריה, פסנתרן ג'אז ועובד סוציאלי. סבא וסבתא של אמה היו איטלקים. היא למדה בגן עד כיתה ח' בבית הספר היסודי סנט מרי בבלוויל.

## קריירה
קריירת הסטנד-אפ של דלריה החלה בשנת 1982 כשעברה לסן פרנסיסקו וביצעה מופעי סטנד-אפ בעיקר על חייה כלסבית אותם הציגה בהומור. בשנת 1988 כיכבה דלריה בסרט "דוס לסבוס", קומדיה מוזיקלית על שתי לסביות העוסקות בסוגיות החיים המשותפות. המופע זכה לביקורות חיוביות מאוד בפריסה ארצית. דלריה הופיעה בתוכנית היכל ארסניו בשנת 1993, היא הייתה הקומיקאית הגאה הראשונה שהופיעה בתוכנית פופולרית זו. בזמן שהופיעה בתוכנית אמרה דלריה, "שלום לכולם, שמי ליה דלריה, וזה נהדר להיות כאן, כי זה שנות התשעים! זה הולך להיות מוזר! אני דיק גדול." מאוחר יותר אמרה דלריה שנאמר לה כי לא הייתה צריכה להשתמש במונח דיק בשידור. אולם הגן עליה לאחר מכן, ואמר, "אם היא רוצה לקרוא לעצמה דיק, זה עניינה." דלריה ידועה גם בזכות תפקידה ב"קומדיה מוזיקלית על סוטים", (1987–1989), כמו גם "נערת יום שישי", קומדיה אותה כתבה, ביימה וגם וכיכבה בה כשחקנית ושזכתה ב"גולף הזהב" בשנת 1989 עבור הקומדיה הטובה ביותר.

דלריה הוציאה גם שני ספרים הומוריסטים ומספר תקליטורים בהן היא שרה ומנגנת מוזיקת ג'אז.

דלריה מופיעה לעיתים קרובות בשיתוף פעולה עם הקומיקאית מגי קסלה. מאז 2013 היא הופיעה בסדרה המקורית של נטפליקס, "כתום זה השחור החדש", שם היא מגלמת אסירה. "ביג בו", לסבית מוצהרת ובעלת התנהגות ומראה חיצוני גברי.

## חיים אישיים
בינואר 2015 התארסה דלריה למעצבת האופנה צ'לסי פיירלס לאחר שנתיים וחצי של היכרות. השתיים הכירו באמצעות חברתה של פיירלס, השחקנית אמה מיילס, אשר שיחקה יחד עם דלריה בכתום זה השחור החדש. בינואר 2017, אישרה דלריה שהיא ופיירלס נפרדו.

ב-14 בפברואר 2015, קיבלה דלריה את פרס חופש השוויון באילינוי על עבודתה אמר ברנרד צ'רקסוב, מנכ"ל שוויון אילינוי: "כפרפורמרית מהשורה הראשונה שהשתמשה בכישרונה כדי לבדר ולהאיר מיליוני אמריקאים". עם קבלת הפרס ב"גאלה השוויונית של אילינוי" בשיקגו, אמרה דה לריה: "כפרפורמרית שמחוץ לארון במשך למעלה מ-33 שנה שהפכה את חייה למען שינוי תפיסת העם של קווירים ולהט"בים, זה כבוד עבורי לקבל הכרה כזאת מהמדינה בה נולדתי, אני מרגישה שאני מתגאה בבלוויל, צאו מהארונות!".

זמן קצר לאחר בחירתו של דונלד טראמפ לנשיאות ארצות הברית, ספגה דלריה ביקורת על פוסט שהעלתה באינסטגרם בו נראה כי היא קוראת לאלימות נגד מי שתמך בדונלד טראמפ. לאחר מכן היא מחקה את הפוסט.

## פילמוגרפיה
### קולנוע

### טלוויזיה

### פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:להט"ביות אמריקאיות
קטגוריה:להט"בים אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:אמניות וורנר רקורדס
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
יבגני אלכסנדרוביץ' פרימקוב

**יבגני אלכסנדרוביץ' פרימאקוב** (ברוסית: **Евгений Александрович Примаков**; נולד ב-29 באפריל 1976) הוא עיתונאי, מגיש טלוויזיה, פוליטיקאי ודיפלומט המשמש כראש הסוכנות הפדרלית לשיתוף פעולה הומניטרי בינלאומי, מאז 25 ביוני 2020. בעבר היה חבר הדומה הממלכתית משנת 2018 עד 2020. בתקשורת הוא ידוע בשם הבדוי **יבגני סנדרו**. שימש שנים רבות ככתב של רשת NTV והערוץ הראשון ב.

הוא נכדו של יבגני פרימקוב, שר החוץ וראש הממשלה לשעבר.

## חיים מוקדמים
יבגני פרימקוב נולד ב-29 באפריל 1976 במוסקבה במשפחתו של אלכסנדר פרימקוב, שהיה בנו של יבגני פרימקוב, מרגל ופוליטיקאי סובייטי-רוסי. כשהיה בן חמש אביו מת.

בשנת 1999 סיים את לימודיו במחלקה להיסטוריה ופילולוגיה באוניברסיטה הרוסית למדעי הרוח עם תואר בהיסטוריה.
## קריירה
### קריירה עיתונאית
זמן מה עבד ברדיו הד מוסקבה, בסוכנות הידיעות TASS ובמגזין קומרסאנט.

הוא עבד בטלוויזיה מאז 2002. בתחילה עבד בערוץ TVS ככתב צבאי של התוכניות "חדשות" ו"תוצאות". הוא היה בין העיתונאים הראשונים מרוסיה שסיקר את מלחמת עיראק ועבד ככתב בישראל ובעיראק. במאי 2003 עזב את TVC והחל לעבוד ברשת NTV. בשנים 2003–2005 עבד לרוב במוסקבה, לעיתים נדירות - ליווה כוחות מיוחדים במזרח התיכון. הוא סיקר את הפיגוע בפסטיבל הרוק "כנפיים" ביולי 2003. בזמן שעבד ב-NTV ככתב, נשלח לסקר אירועים בישראל, ברשות הפלסטינית, באפגניסטן, פקיסטן, לוב ובעיראק. במהלך נסיעותיו לישראל ולרשות סיקר את פיגועי הטרור של ארגונים פלסטיניים בערי ישראל.

בשנים 2005–2007 שימש כראש הלשכ המזרח-תיכונית של NTV. הוא סיקר את מלחמת לבנון 2006 בלבנון עבור הערוץ וסיקר אירועים ברצועת עזה, ביהודה ושומרון ושימש ככתב מלחמה. בעת עבודתו בעזה שקד על ארגון פינוי אזרחים רוסיים מרצועת עזה בקיץ 2007 במהלך ההפיכה שביצע חמאס, על כך הוענקה לו מטעם המשרד למצבי חירום ונציבות האו"ם לפליטים (UNHCR) תואר "חבר מבצע החירום ההומניטרי". ביוני 2007, הוא התפטר מ-NTV.

מסתיו 2007 ועד אוקטובר 2011 היה כתב של הערוץ הראשון ברוסיה. מאפריל 2008 ועד ינואר 2011 שימש כראש לשכת הערוץ הראשון בישראל. שימש גם ככתב בלוב במהלך קרב טריפולי בקיץ 2011.

משנת 2011 עד 2014 עבד במשרד נציב האו"ם לפליטים בטורקיה וירדן. בתחילה (משנת 2011 עד 2013), במשרד האו"ם בטורקיה כיועץ מיוחד למדיניות הפליטים העירונית, בשנים 2013–2014, בירדן, במשרד המנהל של המזרח התיכון וצפון אפריקה בעמאן כקצין תקשורת. ממרץ 2015 הנחה את התוכנית "ביקורת בינלאומית" בערוץ הטלוויזיה רוסיה-24.

### קריירה פוליטית ודיפלומטית
ב-20 במרץ 2017 מונה יבגני פרימקוב לחבר הלשכה הציבורית לשנים 2017–2020. במאי 2017 מונה ליועצו של יושב ראש הדומה ויאצ'סלב וולודין בנושאים בינלאומיים ופרויקטים הומניטריים. בשנת 2018 תמך בולדימיר פוטין בבחירות לנשיאות רוסיה 2018.

באפריל 2018 הודיע יבגני פרימקוב על השתתפותו בבחירות המקדימות למפלגת רוסיה המאוחדת. פרימקוב זכה בפריימריז המקומיים ב-4 ביוני והשיג 72.3% מהקולות, שהעניקו לו מקום בדומה הממלכתית ב-9 בספטמבר 2018.

ב-25 ביוני 2020, הוא מונה לראש הסוכנות הפדרלית לשיתוף פעולה הומניטרי בינלאומי (רוסוטרודניצ'סטבו).

## חיים אישיים
יבגני פרימקוב נשוי ואב לארבעה ילדים.

## קישורים חיצוניים

## הערות שוליים

קטגוריה:דיפלומטים רוסים
קטגוריה:מוסקבה: אישים
קטגוריה:עיתונאים רוסים
קטגוריה:בוגרי אוניברסיטאות ומכללות ברוסיה
קטגוריה:חברי מפלגת רוסיה המאוחדת
קטגוריה:סגל NTV
קטגוריה:סגל ערוץ 1 הרוסי
קטגוריה:סגל VGTRK
קטגוריה:חברי הדומה הממלכתית
קטגוריה:מנחי טלוויזיה רוסים
קטגוריה:כתבים צבאיים
קטגוריה:רוסים שנולדו ב-1976
קן נורמן

**קנת' דרנל "קן" נורמן** (באנגלית: **Kenneth Darnel "Ken" Norman**; נולד ב-5 בספטמבר 1964) הוא כדורסלן עבר אמריקאי, אשר שיחק בליגת ה-NBA בין השנים 1987–1997. ממוצעיו הכוללים לאורך 10 עונותיו בליגה הם 13.5 נקודות, 6.1 ריבאונדים ו-2.1 אסיסטים למשחק.

## קריירת מכללות
נורמן נולד וגדל בשיקגו שבאילינוי, ובין השנים 1984–1987 למד באוניברסיטת אילינוי באורבנה-שמפיין. לאורך עונתו האחרונה בקבוצת הכדורסל של האוניברסיטה, בה שיתף פעולה עם קנדל גיל, העמיד ממוצעים של 20.7 נקודות, 9.8 ריבאונדים ו-1.5 חסימות למשחק, ובסיומה נבחר לחמישייה השנייה של העונה בליגת המכללות (Second-team All-American).

## קריירת משחק ב-NBA
בדראפט ה-NBA 1987 נבחר נורמן על ידי לוס אנג'לס קליפרס, בבחירה ה-19. בעונתו השנייה ב-NBA הוביל את קלעי קבוצתו עם ממוצע של 18.1 נקודות למשחק, וב-4 העונות הבאות נותר אחד השחקנים המובילים של הקליפרס, לצדם של דני מאנינג, רון הרפר וצ'ארלס סמית'. בעונות  ו- סייע לקבוצה להעפיל לפלייאוף ה-NBA פעמיים ברציפות, לאחר היעדרות של 16 שנים; בשני המקרים הודחו הקליפרס כבר בסיבוב הראשון.

ביולי 1993, לאחר 6 עונות עם הקליפרס, חתם על חוזה ל-6 שנים במילווקי באקס. בעונתו היחידה בקבוצה קלע 11.9 נקודות ואסף 6.1 בממוצע למשחק.

לקראת עונת  הועבר בטרייד לאטלנטה הוקס, במדיה שיחק ב-3 עונותיו האחרונות בקריירה. בעונות  ו- העפילו ההוקס לחצי גמר האזור המזרחי, אולם נורמן עצמו לא שותף כלל בפלייאוף בשל פציעות בגבו. בקיץ 1997 פרש ממשחק, בגיל 32.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:שיקגו: כדורסלנים
קטגוריה:כדורסלני אוניברסיטת אילינוי באורבנה-שמפיין
קטגוריה:בחירות דראפט של לוס אנג'לס קליפרס
קטגוריה:כדורסלני לוס אנג'לס קליפרס
קטגוריה:כדורסלני מילווקי באקס
קטגוריה:כדורסלני אטלנטה הוקס
קטגוריה:אמריקאים שנולדו ב-1964
דוד חיים שמואל חסאן

רבי **דוד חיים שמואל חסאן** (נולד: ה'ת"ע, 1710 [משוער]; נפטר: ה'תקמ"ה, 1785) היה רב, דיין, שד"ר וראש ישיבה, שחי במאה ה-18.

## ביוגרפיה
נולד בעיר סלא שבמרוקו בשנת ה'ת"ע (1710) בערך, שם היה מתלמידיו המובהקים של רבי חיים בן עטר. בשנת ה'תצ"ט (1739) יצא עם רבו ועם תלמידים אחרים לעיר ליוורנו שבאיטליה, על מנת לעלות לארץ ישראל ולייסד בה ישיבה, בה יתנהגו הלומדים בפרישות יתירה.

בשנת ה'תק"א (1741) יצא עם רבו לארץ ישראל, ולאחר מכן למד אצלו בישיבת כנסת ישראל. מדברי בנו רבי שלמה, עולה כי רבו נעזר על ידו בהעלאת חידושיו על הכתב ובהגהתם. לאחר פטירת רבו (ה'תק"ג - 1743) הוא נותר חבר בישיבת כנסת ישראל, ובשנת ה'תק"ט (1749) חתם יחד עם תלמידים אחרים על הקדמת הספר של רבו "ראשון לציון".

בשנת ה'תקי"ח (1758) הוא עדיין נמנה עם הלומדים בכנסת ישראל, ומחמת דוחקו הכלכלי הוכרח לצאת כשד"ר ולאסוף תרומות עבור עניי ירושלים, ולהשתכר מכך. בשליחות זו נדד כשש שנים שבמהלכן נפטרה אשתו. בסיום שליחותו עבר דרך אלכסנדריה שבמצרים והתקבל שם לרב. הוא התיידד שם עם רבי אליהו ישראל, לימים רבה של העיר, שהזכיר בספרו ראייה תלמודית לספק שהציע בפניו. לאחר זמן מה הגיע אליו בנו הקטן רבי שלמה, ומשם יצאו יחד לליוורנו ושם הם ישבו בבית הגביר רבי יוסף פרנקו, אשר ייסד עבורם ישיבה בירושלים בשם "יפאר ענוים בישועה".

בשנת ה'תקל"ז (1777) אנו מוצאים אותו בין החכמים בליוורנו, מסכים על ספרים שנדפסו שם. הוא נמנה בה בין חברי בית הדין ונפטר שם בשנת ה'תקמ"ה (1785).

## ספריו
בנו רבי שלמה, חתנו של מהרי"ט אלגאזי, עמל רבות על כתבי אביו והוסיף עליהם הגהות ונימוקים רבים. בשנת ה'תקנ"ב (1792) הוא הוציא את כתבי אביו בשני כרכים שכללו מספר חיבורים - בכרך הראשון, שנשא את השם הכללי "מכתם לדוד", נמצאים החיבורים:
* **מכתם לדוד** - חידושים על משנה תורה לרמב"ם
* **קדשי דוד** - חידושים על התלמוד.
* **קדשי דוד** - שאלות ותשובות.
* **חידושי הריטב"א על מסכת מגילה** (מכתב יד).

בכרך השני, הנקרא "קדשי דוד", נמצאים חידושים על שולחן ערוך אורח חיים.

## לקריאה נוספת
* ריבלין ופרומקין, **תולדות חכמי ירושלים** כרך ג, עמודים: 104 -105, ירושלים, ה'תרפ"ח - ה'תר"ץ.
* אברהם יערי, **שלוחי ארץ ישראל**, עמודים: 401 - 402, ירושלים, ה'תשי"א.

## קישורים חיצוניים

* 
* 
* 

## הערות שוליים

קטגוריה:ילידי 1710
קטגוריה:רבנים מרוקאים
קטגוריה:האימפריה העות'מאנית: רבנים
קטגוריה:שד"רים
קטגוריה:רבנים מצרים
קטגוריה:ליבורנו: רבנים
קטגוריה:פרשני התלמוד
קטגוריה:מחברי ספרי שו"ת
קטגוריה:אנשי עליות קדומות לארץ ישראל
קטגוריה:תלמידי האור החיים
קטגוריה:עולים לארץ ישראל במאה ה-18
קטגוריה:נפטרים ב-1785
שחר לזר

**שחר לזר** (נולד ב-13 במאי 2001) הוא כדורסלן ישראלי, המשחק בעמדת הרכז/קלע בקבוצת אליצור עירוני נתניה.

## ביוגרפיה
לזר נולד וגדל במושב אמונים.

## קריירה
לזר החל לשחק כדורסל כילד במועדון הפועל באר טוביה.

בכיתה י' עבר לאקדמיה לכדורסל של הפועל תל אביב בבית ספר הכפר הירוק. במסגרת מחלקת הנוער של המועדון זכה בגביע האיגוד לנערים 2016/17 ופעמיים בעונות 2017/18 ו-2018/19 זכתה קבוצתו בסגנות אליפות המדינה לנוער לאחר הפסד בסדרת הגמר למכבי תל אביב.

בטורניר תל אביב שנערך באוקטובר 2019 נבחר לחמשיית הטורניר שהוא קולע 16.8 נקודות, קולט 7.5 ריבאונדים ונתן 2.5 אססיטים בממוצע למשחק.

בעונת 2018/19 עבר לשחק בקבוצת הבוגרים של הפועל תל אביב. לזר ערך את הופעת הבכורה שלו בליגת העל במחזור החמישי במשחק מול הפועל גלבוע-גליל. במשחק זה קלע גם את סל השדה הראשון שלו בקבוצה הבוגרת. לקראת עונת 2020/21 חתם בקבוצת הפועל חבל מודיעין מהליגה הלאומית בכדורסל.

### בנבחרות הלאומיות
לזר שיחק ב-2019 באליפות אירופה דרג ב' לנבחרות עד גיל 18 בטורניר שנערך ברומניה. בתום האליפות תחת המאמן אורן אהרוני הקבוצה העפילה לדרג א' לאחר שזכתה באליפות הטורניר. במשחק השיא שלו באליפות מול איסלנד קלע 21 נקודות. באליפות קלע 9 נקודות, חילק 1.5 אסיסטים וקלט 2.6 ריבאונדים בממוצע.

## קישורים חיצוניים

* פרופיל השחקן באתר איגוד הכדורסל בישראל
* פרופיל השחקן באתר מנהלת ליגת העל בכדורסל

## הערות שוליים

קטגוריה:כדורסלני הפועל חבל מודיעין
קטגוריה:כדורסלני הפועל תל אביב
קטגוריה:כדורסלנים ישראלים
קטגוריה:אנשי המושב
קטגוריה:מועצה אזורית באר טוביה: אישים
קטגוריה:ישראלים שנולדו ב-2001
הר פריור (אנטארקטיקה)

**הר פריור** (באנגלית: **Mount Prior**) הוא הר באזור חוף בורכגרווינק, בארץ ויקטוריה שבאנטארקטיקה.

גובהו של ההר 1,220 מטרים מעל פני הים.

ההר ממוקם 18 קילומטרים ממערב להר ברוסטר; מעל מוצאו של קרחון וייטהול במערב חצי האי דניאל.

## היסטוריה
### מקור השם

שמו של ההר ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1957–1958.

ההר נקרא על שמו של ג'ורג' ט. פריור (George T. Prior) ממחלקת המינרלים של המוזיאון הבריטי, שחקר וניתח את הסלעים שנאספו באזור זה על ידי משלחת החקר האנטארקטית הלאומית הבריטית (משלחת דיסקברי) אשר חקרה את האזור בין השנים 1901–1904.

## לקריאה נוספת

• The National Science Foundation (US), **[https://pubs.usgs.gov/pp/0456c/report.pdf The Hallett Volcanic Province, Antarctica]**, P 52 

## קישורים חיצוניים
* הר פריור באתר הסקר הגאולוגי של ארצות הברית
* הר פריור באתר הגאזט האנטארקטי המשווה SCAR של ממשלת אוסטרליה
* הר פריור באתר peakery (מרחקים לאתרים סמוכים)

## הערות שוליים

פריור
פריור
יחסי פרגוואי – קוריאה הדרומית

**יחסי פרגוואי–קוריאה הדרומית** הם יחסי החוץ בין פרגוואי לקוריאה הדרומית.

## סקירה כללית
שתי המדינות כוננו יחסים דיפלומטיים ב-15 ביוני 1962. פרגוואי מחזיקה בקוריאה הדרומית שגרירות בסיאול ואילו קוריאה הדרומית מחזיקה בפרגוואי שגרירות באסונסיון. בפרגוואי חיים כ-6,000 אנשים ממוצא קוריאני.
## קישורים חיצוניים

* משרד יחסי החוץ הפרגוואי על ניחסים עם קוריאה הדרומית
* שגרירות פרגוואי בסיאול
* משרד החוץ והמסחר של קוריאה הדרומית בנוגע ליחסים עם פרגוואי
* שגרירות קוריאה באסונסיון (בקוריאנית ובספרדית בלבד)

קטגוריה:ערכים ללא קטגוריות פיזיות - יחסי חוץ
גל מרובע

**גל ריבועי** הוא אות מחזורי לא סינוסואידי, בו האמפליטודה הזמנית נעה בתדר קבוע בין שני ערכים בדידים וקבועים, כאשר בכל מחזור של הגל האמפליטודה תהיה במהלך חצי מהמחזור בערך אחד וחצי מהמחזור בערך השני (מחזור פעולה של 50%). לכן זהו מקרה פרטי של רכבת פולסים בה אין אילוץ כזה על היחס בין משכי הזמן של שני הערכים.
ממוזער|אות סינוסואידי, אות ריבועי, אות משולש ואות גל־שן־מסור.
במערכת אידיאלית, המעבר בין הערכים הוא מיידי ללא תופעות מעבר. מכיוון שדבר זה אינו אפשרי במערכות פיזיקליות, מתייחסים לאות שבו זמן תופעות המעבר קטן בכמה סדרי גודל מהזמן היציב בשני הערכים הקבועים כאות ריבועי.

גלים ריבועיים משמשים לעיתים קרובות באלקטרוניקה דיגיטלית ובעיבוד אותות דיגיטליים, שכן הם מציגים מקרה מנוון של מערכת בינארית ושל מעגלי מיתוג.

## הגדרה
ניתן להגדיר גל ריבועי בעל זמן מחזור T ואמפליטודה A בעזרת שימוש בפונקציית הסימן: x(t)=A\cdot sign[\sin(\frac{2\pi t}{T})]=A\cdot sign[\sin(2\pi ft)] כאשר f=\frac{1}{T} הוא תדר הגל.

דרך נוספת בה ניתן להגדיר את הגל הריבועי היא בעזרת שימוש בפונקציית המדרגה של הביסייד: x(t)=2\sum_{n=-\infty}^\infty [u(\frac{t}{T}-n)-u(\frac{t}{T}-n-\frac{1}{2})]-1, הפעם האמפליטודה היא A=1.


## אנליזת פורייה
מכיוון שהאות מחזורי בזמן T ומקיים את התנאי x(t)\in \mathcal{L}^2[-\frac{T}{2},\frac{T}{2}], ניתן לייצג אותו במדויק על ידי טור פורייה, כסכום אינסופי של אותות סינוסואידים:

x(t)=\frac{4}{\pi}\sum_{k=1}^\infty \frac{\sin(2\pi (2k-1)ft)}{2k-1}=\frac{4}{\pi}(\sin(\omega t)+\frac{1}{3}\sin(3\omega t)+\frac{1}{5}\sin(5\omega t)+\cdots ) , כאשר התדירות מסומנת על ידי \omega=2\pi f=\frac{2\pi}{T}. קיטום הטור האינסופי לטור סופי של N איברים מציג קירוב אשר מדגים היטב את תופעת גיבס.
ממוזער|טור פורייה של גל ריבועי בעל מספר איברים גדל, מדגים את תופעת גיבס ב"אזניים" שנוצרות בקצוות הגל הריבועי.
מכיוון שהתמרת פורייה היא ליניארית והתמרת הסינוס פשוטה מאוד: \mathcal{F}[sin(\omega_0t)](f)=-i\pi (\delta(f-\omega_0) - \delta(f-\omega_0)), כש\delta(f) היא פונקציית דלתא של דיראק, נוכל לחשב את התמרת פורייה של הגל הריבועי כהתמרת טור פורייה שלו: \mathcal{F}[x](f) = \frac{4}{\pi}\sum_{k=1}^\infty [\frac{\mathcal{F}[\sin(\frac{2\pi(2k-1)}{T}t)]}{2k-1}]=-4i\sum_{k=1}^\infty[\frac{\delta(f-\frac{2\pi(2k-1)}{T})-\delta(f+\frac{2\pi(2k-1)}{T})}{2k-1}].

ניתן לראות כי ההתמרה היא רכבת הלמים הדועכת ככל שמתרחקים מתדר האפס.

## קישורים חיצוניים

* 

## הערות שוליים

קטגוריה:גלים
יחסי קוריאה הדרומית – תאילנד

**יחסי קוריאה הדרומית–תאילנד** הם היחסים הדיפלומטיים שבין **[[קוריאה הדרומית|הרפובליקה של קוריאה]]** לבין **[[תאילנד|ממלכת תאילנד]]**.

## היסטוריה
תאילנד הייתה המדינה הראשונה ששלחה סיוע לקוריאה הדרומית בעת מלחמת קוריאה. עזרה זו הייתה נחוצה לקוריאה, והובילה לניצחון הקרבות הראשונים של המלחמה. בסך הכל נשלחו מעל ל-10,000 לוחמים תאילנדים, הכוח השני בגודלו אחרי ארצות הברית. במלחמה נהרגו 137 ונפצעו מעל לאלף לוחמים תאילנדים. בעקבות סיוע זה, מתקיימים קשרי ידידות ענפים בין המדינות עד היום.

שתי המדינות כוננו יחסים דיפלומטיים ב-1 באוקטובר 1958.

## נציגויות דיפלומטיות

* תאילנד מיוצגת בקוריאה הדרומית בדרג השגרירות באמצעות שגרירות רשמית שהיא מחזיקה בסיאול, בירת המדינה.
* קוריאה הדרומית מיוצגת בתאילנד בדרג השגרירות באמצעות שגרירות רשמית שהיא מחזיקה בבנגקוק, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אווה ריבאס

**ולריה אלכסנדרובנה רשטניקובה-צטוריאן** (ברוסית: **Валерия Александровна Решетникова-Цатурян**; בארמנית: **Վալերիա Ռուստետնիկովա-Ծատուրյան**; נולדה ב-13 ביולי 1987), ידועה בשם הבמה **אווה ריבאס** היא זמרת פופ רוסייה-ארמנית. ריבאס ייצגה את ארמניה באירוויזיון 2010 עם השיר "Apricot Stone". בשנת 2014 היא השתתפה בעונה השלישית של הגרסה הארמנית ל-"The Voice" כשופטת.

## שנותיה הראשונות
ריבאס נולדה לאם ארמנית ולאב רוסי-יווני בעיר רוסטוב על הדון, ברית המועצות (כיום רוסיה). היא קיבלה את שם הבמה שלה מסבתא רבתא שלה. ריבאס הייתה הסולנית של להקת "ארוויק" הארמנית.

## קריירה
### באירוויזיון
ב-14 בפברואר 2010, ניצחה ריבאס בקדם הארמני לאירוויזיון 2010 עם השיר "Apricot Stone". ב-27 במאי באותה השנה, ריבאס הופיעה בחצי הגמר השני של התחרות, שנייה בסדר ההופעות, לפני ישראל ואחרי ליטא. ריבאס זכתה במקום השישי עם שמונים ושלוש נקודות, מה שזיכה אותה להעפיל לגמר הגדול. ב-29 במאי באותה השנה, הופיעה אווה בגמר התחרות, 21 בסדר ההופעות, לפני רוסיה ואחרי צרפת. ריבאס סיימה את התחרות במקום השביעי עם מאה ארבעים ואחת נקודות.

ריבאס הביעה את התעניינותה לייצג את מדינתה בפעם השנייה באירוויזיון 2012, אולם רשות השידור הארמנית החליטה לא להשתתף בשנה ההיא בתחרות.

## קישורים חיצוניים

## הערות שוליים

קטגוריה:זמרות ארמניות
קטגוריה:זמרות רוסיות
קטגוריה:משתתפי אירוויזיון 2010
קטגוריה:אמנים הידועים בשם במה
קטגוריה:רוסיות שנולדו ב-1987
קטגוריה:רוסים שנולדו ב-1987
קטגוריה:ארמניות שנולדו ב-1987
קטגוריה:ארמנים שנולדו ב-1987
כריס ג'ייקובס

**כריסטופר לואיס ג'ייקובס** (באנגלית: **Christopher Louis Jacobs**; נולד ב-28 בנובמבר 1966) הוא פוליטיקאי אמריקאי, שכיהן כחבר בית הנבחרים של ארצות הברית בשנים 2023-2020, מטעם מחוז הקונגרס ה-27 של ניו יורק. קודם לכן היה חבר הסנאט של מדינת ניו יורק מאז 2017. טרם היבחרו אל בית המחוקקים של ניו יורק היה מזכיר המדינה בשנים 2006–2007, ונציב מחוז אירי. ביוני 2020 נבחר בבחירות מיוחדות לקונגרס של ארצות הברית מטעם המחוז לעיל.

## ביוגרפיה
ג'ייקובס נולד בבאפלו שבמדינת ניו יורק, אחד מבין חמשת אחיו. הוא בן למשפחת ג'ייקובס, בעלי החברה "דלאוור נורת'" וקבוצת ההוקי קרח "בוסטון ברואינס". ג'ייקובס למד בבוסטון קולג', לאחר מכן השלים לימודי תואר שני באמריקן יוניברסיטי ובהמשך קיבל תואר במשפטים מבית הספר למשפטים של אוניברסיטת באפלו. לפני שהחל את נתיבתו המקצועית בקריירה הציבורית, כיהן ג'ייקובס כסגן נציב איכות הסביבה והתכנון תחת נציב מחוז אירי ג'ואל גימברה. ג'ייקובס עבד גם במחלקת השיכון והפיתוח העירוני של ארצות הברית תחת ג'ק קמפ, מי שהיה אז מזכיר המחלקה.

בשנת 1995 ייסד ג'ייקובס את קרן המלגות BISON. קרן BISON מעניקה מלגות לתושבי העיר באפלו כדי ללמוד בבתי ספר פרטיים. בשנת 2004 הוא נבחר כחבר כללי במועצת החינוך של באפלו וכעבור חמש שנים — ב-2009 — נבחר מחדש. ב-19 באפריל 2006 מונה ג'ייקובס למזכיר המדינה של ניו יורק בידי מושל ניו יורק ג'ורג' פטאקי. בתקופתו כמזכיר המדינה מילא ג'ייקובס תפקיד פעיל בפיתוח השטחים הירוקים של נהר הניאגרה.

בפברואר 2006 היה מועמד המפלגה הרפובליקנית לסנאט של מדינת ניו יורק בבחירות ביניים למושב המייצג את מפלי ניאגרה ובאפלו. עם זאת, ג'ייקובס הובס בידי מועמד המפלגה הדמוקרטית מארק קופולה. ב-2011 נבחר ג'ייקובס לנציב מחוז אירי. הוא נבחר מחדש לתפקיד בשנת 2014. ב-8 בנובמבר 2016, ג'ייקובס ניצח את אמבר סמול הדמוקרטית בבחירות לסנאט של ניו יורק מטעם מחוז הבחירה ה-60. המחוז היה מיוצג בעבר בידי מארק פניפינטו הדמוקרטי גם הוא, כאשר הניצחון של ג'ייקובס תרם להשגת רוב רפובליקני בסנאט המדינתי.

ג'ייקובס זכה בבחירות חוזרות ב-2018. במאי 2019 הודיע ג'ייקובס כי יתמודד לבית הנבחרים של ארצות הברית מטעם מחוז הקונגרס ה-27 של מדינת ניו יורק, במטרה למלא את שארית כהונתו של כריס קולינס שהתפטר. ג'ייקובס הביס את נייט מקמארי ב-23 ביוני 2020 עם 68.7% מקולות הבוחרים. לניצחונו תרמה תמיכתו של נשיא ארצות הברית דונלד טראמפ בג'ייקובס. הוא נשבע לתפקידו בשלהי יולי 2020 עד להתפזרות הקונגרס ה-116 של ארצות הברית.

ב-3 ביוני 2022 הכריז ג'ייקובס כי אין בכוונתו להתמודד מחדש אל הקונגרס. החלטתו זו התקבלה לאחר שנמתחה עליו ביקורת עזה מצד עמיתיו הרפובליקנים משהביע תמיכתו בהגבלת הזכות לשאת נשק בעקבות הירי בבית הספר היסודי רוב והירי בבאפלו.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:חברי בית המחוקקים המדינתי של ניו יורק
קטגוריה:מזכירי המדינה של ניו יורק
קטגוריה:אמריקאים ממוצא פולני-יהודי
קטגוריה:חברי בית הנבחרים של ארצות הברית ממדינת ניו יורק
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-116 של ארצות הברית
קטגוריה:בוגרי אוניברסיטת באפלו
קטגוריה:בוגרי בוסטון קולג'
קטגוריה:בוגרי אמריקן יוניברסיטי
קטגוריה:אמריקאים שנולדו ב-1966
פסגת פריור (הרי הרוקי הקנדיים)

**פסגת פריור** (באנגלית: **Prior Peak**) היא פסגה בהרי הרוקי הקנדיים, הממוקמת על הגבול בין פרובינציית אלברטה לפרובינציית קולומביה הבריטית שבקנדה.

הפסגה נמצאת ברכס רכסי פארק (Park Ranges).

גובהה של הפסגה 3,273 מטרים מעל פני הים; והיא הפסגה ה-77 בגובהה באלברט.

הפסגה מתנשאת לגובה של 33 מטרים מעל סביבתה.

## היסטוריה
### מקור השם

שמה של הפסגה ניתן לה בשנת 1924. 

הפסגה נקראת על שם אדוארד גאולר פיור (Edward Gawler Prior), המשנה למושל קולומביה הבריטית.

### הטיפוס על ההר

הראשונים שטיפסו לפסגת ההר היו אי. קרומוול (E. Cromwell), אי. קורמוול ג'וניור (E. Cromwell Jr), ג'ורג'יה אנגלהרד (Georgia Engelhard), אף. אס. נורת' (F.S. North) ו-ג'יי. מ. ת'ורינגטון (J. M. Thorington), בשנת 1937.

## לקריאה נוספת

• Lynn Martel, **[https://books.google.co.il/books?id=HsrJ4bg3ubQC&pg=PA215&lpg=PA215&dq=%22Prior+Peak%22+Canada&source=bl&ots=KEphUBCViN&sig=ACfU3U1avdiQlrh3dtXyteP4qdmfJG9n4A&hl=en&sa=X&ved=2ahUKEwjm6Ynd953qAhUP2qQKHYY2Bk4Q6AEwEnoECAcQAQ#v=onepage&q=%22Prior%20Peak%22%20Canada&f=false Tales & Trails: Adventures for Everyone in the Canadian Rockies]**, P 88 

## קישורים חיצוניים

* פסגת פריור באתר "אנציקלופדיית ההרים הקנדית"
* תחזית מזג אוויר ארוכת טווח עבור פסגת פריור, לפי גבהים
* תרשים הנוף הנשקף מפסגת פריור באתר peakvisor
* פסגת פריור באתר peakery (מרחקים לאתרים סמוכים)

## הערות שוליים

פריור
פריור
רייני רודריגז

**רייני-אלנה רודריגז** (באנגלית: **Raini-Alena Rodriguez**; נולדה ב-1 ביולי 1993) היא שחקנית וזמרת אמריקאית. היא ידועה בעיקר בזכות תפקידיה בתור טריש בסדרת הנוער של ערוץ דיסני "אוסטין ואלי" ובתור מאיה בלארט בסרטים "פול בלארט: שומר קניון" ו"פול בלארט 2: נשאר בווגאס".

## ביוגרפיה
רייני נולדה בעיר בריאן, טקסס שבארצות הברית. היא אחותו הגדולה של השחקן ריקו רודריגז. בנוסף, יש לה שני אחים נוספים, ריי ורוי ג'וניור. הוריה, דיאן ורוי רודריגז, הם בעלי עסק בשם שירותי הצמיגים רודריגז. היא ממוצא אמריקני-מקסיקני.

בגיל 11 עברה עם אמה ואחיה ללוס אנג'לס כדי לפתח את קריירת המשחק שלה, לפי הצעתה של סוכנת כישרונות. מאז, רודריגז ואחיה עברו ללמוד במודל של חינוך ביתי.

## קריירה
רודריגז שיחקה את טס בסרט "נשף סיום" משנת 2011 וזכתה בפרס השחקנית הטלוויזיה הצעירה הטובה ביותר בפרסי Imagen של שנת 2013.

בשנת 2012 רודריגז לקחה חלק בפסקול של הסרט "הצ'יוואווה מבוורלי הילס 3: ויוה לה פיאסטה!" עם השיר "Living Your Dreams" (בתרגום חופשי: "חייה את החלומות שלך").

בשנת 2020 החלה לדבב בסדרת האנימציה "עולם היורה: מחנה הקרטיקון" את דמותה של סמי גוטיירז.

## פילמוגרפיה
### קולנוע

### טלוויזיה

## דיסקוגרפיה
### סינגלים
#### כאמנית ראשי

#### כאמנית אורחת

### סינגלים לקידום מכירות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות ממוצא מקסיקני
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
יחסי ירדן – קוריאה הדרומית

[ממוזער|[עבדאללה השני, מלך ירדן, נפגש עם ראש ממשלת קוריאה הדרומית לי מיונג-באק בפורום הכלכלי העולמי בדאבוס, 2010]]
**יחסי ירדן–קוריאה הדרומית** הם היחסים הדיפלומטיים הרשמיים שבין '''ממלכת ירדן''' ובין **[[קוריאה הדרומית|הרפובליקה של קוריאה]]**.

## היסטוריה
שתי המדינות כוננו יחסים דיפלומטיים ב-26 ביולי 1962. בין המדינות מתקיימים יחסים בילטרליים ענפים, שבאים לידי ביטוי במספר רב של ביקורים דיפלומטים בין המדינות.

### יחסים כלכליים
קוריאה הדרומית משקיעה כספים רבים בירדן, בעיקר בבניית תחנות כוח, מתקני חשמל, ומתקנים לטיהור שפכים.

## ייצוג
* קוריאה הדרומית מיוצגת בירדן על ידי שגרירות שהיא מחזיקה בעמאן, בירת ירדן.
* ירדן מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית. עד שנת 2010 השגרירות ישבה ביפן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בוליביה–יפן

**יחסי בוליביה–יפן** הם היחסים הדיפלומטיים הרשמיים בין **[[בוליביה|המדינה הרב-לאומית של בוליביה]]** לבין **[[יפן]]**.

## היסטוריה
בשנת 1899 90 פועלים יפניים היגרו מפרו לבוליביה כדי לעבוד במטעי הגומי הרבים שיש במדינה. היו אלה המהגרים היפנים הראשונים שהיגרו לבוליביה. בעשורים הבאים, עלו אלפי מהגרים יפניים לבוליביה לצורך תעסוקה. מרבית היפניים התרכזו במחוזות בני וסנטה קרוז. ב-3 באפריל 1914 שתי המדינות כוננו יחסים דיפלומטיים רשמיים.

במהלך מלחמת העולם השנייה, בוליביה ניתקה את היחסים הדיפלומטיים שלה עם יפן וגירשה 29 אזרחים יפנים לארצות הברית. למרות זאת, ההשפעה על הקהילה היפנית בבוליביה הייתה מועטה, בעקבות החלטת הממשלה לא לנקות באמצעים אנטי-יפניים. ב-20 בדצמבר 1952, שתי המדינות כוננו יחסים דיפלומטיים מחדש, ובשנת 1954 הוחזרו לבוליביה היפנים שגורשו על ידי ממשלת בוליביה.

## ביקורים רמי דרג
### מבוליביה ליפן
* 1991 – חיימה פז זמורה, נשיא בוליביה לשעבר.
* 1996 - גונסלו סאנצ’ס דה לוסדה, נשיא בוליביה לשעבר.
* 2007 ו-2010 – אוו מוראלס, נשיא בוליביה לשעבר.

### מיפן לבוליביה
* 1999 – הוד מעלתה הקיסרית הנסיכה סאיאקו.
* 2009 – מסהיטו, נסיך היטאצ'י

## נציגויות דיפלומטיות
* בוליביה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
* יפן מיוצגת בבוליביה בדרג השגרירות באמצעות שגרירות רשמית שהיא מחזיקה בלה פאס, בירת המדינה. יפן מיוצגת בבוליביה בדרג הקונסולרי באמצעות קונסוליה רשמית שהיא מחזיקה בסנטה קרוס דה לה סיירה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Demo Tape 3

**Demo Tape 3** (בעברית: **קלטת דמו 3**) הוא אלבום הדמו הרביעי של להקת המטאל הארמנית-אמריקאית סיסטם אוף אה דאון, שיצא לאור בשנת 1997.

## רקע
שירי האלבום, למעט 'The Missing Song', יצאו ב-1998 בגרסה מחודשת, באלבום האולפן הראשון של הלהקה, 'System of a Down' יחד עם שירים נוספים מאלבומי הדמו בסדרה (Demo Tape 1, 2, 4). השיר האחרון באלבום הוא קטע אלתור של חברי הלהקה, ולכן נקרא 'The Missing Song' ('השיר החסר').

אף על פי שהשיר 'war?' יצא בגרסה מחודשת בהמשך, בקליפ הווידאו של השיר השתמשו בהקלטה המקורית מאלבום זה. השיר עוסק במלחמה שמנהלת טורקיה מול העם הארמני, ומועברים בו מסרים של שלום והפסקת מלחמות.

השירים באלבום הולחנו ונכתבו על ידי סולן הלהקה, סרג' טנקיאן.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-1997
קטגוריה:אלבומי System of a Down
קטגוריה:אלבומי דמו
קטגוריה:אלבומי מטאל
יחסי קוריאה הדרומית – שוודיה

ממוזער|שגרירות קוריאה הדרומית בסטוקהולם.
**יחסי קוריאה הדרומית–שוודיה** הם יחסי החוץ בין קוריאה הדרומית לבין ממלכת שוודיה.

## סקירה כללית
היחסים בין המדינות כוננו בשנת 1959. בשנה זו כוננה שוודיה גם קשרים דיפלומטיים עם הרפובליקה העממית הדמוקרטית של קוריאה. שוודיה שיגרה אוניות בתי חולים כחלק מכוחות בעלות הברית במהלך מלחמת קוריאה. בסך הכל מתגוררים בשוודיה 2,050 קוריאנים (922 זרים ו-1128 אזרחים) (נכון לדצמבר 2010).

## קשרי תרבות
במספר ספריות, מוזיאונים וגלריות אמנות בשוודיה קיימים ספרים וממצאים הקשורים לקוריאה, ואוניברסיטת סטוקהולם מממנת מחקרים קוריאניים. בשנת 1926 ביקר הנסיך גוסטב השישי אדולף בחפירות בונג-צ'ונג (鳳 塚).

בשנת 2019 התקיים טקס לציון 60 שנה ליחסים הדיפלומטיים בין הרפובליקה של קוריאה לשוודיה.

## נציגויות דיפלומטיות
* קוריאה הדרומית מחזיקה בשוודיה שגרירות בסטוקהולם (המשמשת גם כשגרירות לטביה) ו-2 קונסוליות במאלמו וגטבורג.
* שוודיה מחזיקה בקוריאה הדרומית שגרירות בסיאול ו-5 קונסוליות בפוסאן, דאיגו, טג'אן, קוואנגג'ו והונגצ'ון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ריצ'רד קוסוויי

**ריצ'רד קוסוויי** (באנגלית: **Richard Cosway**; 5 בנובמבר 1742 – 4 ביולי 1821) היה צייר פורטרטים אנגלי של תקופת הריג'נסי, שהתפרסם בזכות המיניאטורות שלו. הוא היה בן זמנו של ג'ון סמארט, ג'ורג' אנגלהארט, ויליאם ווד וריצ'רד קרוס. אשתו הייתה הציירת ילידת איטליה מריה קוסוויי, ידידה הקרובה של תומאס ג'פרסון.

## שנים מוקדמות
ריצ'רד קוסוויי נולד בטיברטון, דבון, בנו של מנהל בית ספר. תחילה התחנך בבית הספר של בלונדל, אך בגיל שתים-עשרה הותר לו לנסוע ללונדון לקחת שיעורים בציור. הוא זכה בפרס מטעם אגודת האמנים בשנת 1754 ובשנת 1760 הקים עסק משלו. הוא הציג את עבודותיו הראשונות בגיל 20 בשנת 1762 ונוצר ביקוש לעבודותיו.

הוא היה מהקבוצה הראשונה של חברים מקורבים לאקדמיה המלכותית, שנבחר כחבר מלא במרץ 1771 לאחר מכן, בהמלצת נשיא האקדמיה סר ג'ושוע ריינולדס. הוא נכלל בדיוקן הקבוצתי של יוהאן זופני של חברי האקדמיה (1771), הוא צויר כתוספת מאוחרת לקומפוזיציה, ונצבע על רצועת בד נוספת, המחוברת לצד הימני של הציור.

## קריירה באמנות
הוא צייר את המלך העתידי ג'ורג' הרביעי בשנת 1780 ומונה לצייר של הנסיך מוויילס בשנת 1785 - הפעם היחידה שבה הוענק תואר כזה אי פעם. נושאי ציוריו כללו את אשתו הראשונה של הנסיך, מריה אן פיצ'רברט, ואריסטוקרטים אנגלים וצרפתים שונים, בהם מאדאם דו בארי, פילגשו של המלך לואי ה-16 מצרפת.

בשנים 1995–1996 קיימה גלריית הפורטרטים הלאומית בלונדון תערוכה בשם ריצ'רד ומריה קוסוויי: אמני ריג'נסי עם 250 יצירות מוצגות.

## חיים אישיים
ב-18 בינואר 1781 התחתן קוסוויי עם האמנית האנגלו-איטלקית מריה הדפילד. מריה הייתה מלחינה, מוזיקאית ובעלת סמכות בחינוך בנות. היא הייתה ביחסים קרובים מאוד עם תומאס ג'פרסון, שכתב לה מכתבי אהבה. ג׳פרסון שמר על חריטה של דמותה, שנעשתה מאחד מדיוקנותיה שצייר ריצ׳רד קוסוויי.

נישואיהם נחשבים כנישואי נוחות בעקבות העובדה שריצ׳רד היה מבוגר ממנה בעשרים שנה. ריצ'רד היה "ידוע ככינוי ליברטין, ומתואר לרוב כדומה לקוף." הסרט ״ג'פרסון בפריז״ מתאר את היחסים רומנטיים של מריה קוסוויי עם תומאס ג'פרסון וגם מתאר את ריצ'רד קוסוויי כאיש מפוזר ומבולבל, משהו שאינו בטוח נכון מבחינה היסטורית.

בשנת 1784 ריצרד ומריה עברו לבית שומברג, לא רחוק מארמון המלוכה בלונדון, מקום שהפך לסלון אופנתי לחברה הלונדונית. בשנת 1791 הם עברו לבית גדול יותר בסטרטפורד פלייס. עם זאת, הנישואין לא נמשכו ובסופו של דבר בוטלו.
מאוחר יותר סבל ריצ׳רד קוסוויי מהפרעות נפשיות ובילה זמן רב במוסדות שונים.

הוא נפטר בלונדון בשנת 1821 ונקבר בכנסייה החדשה במרילבו.

סר ג'ון סואן קנה יותר משלושים חפצים שהוצגו למכירה במכירה פומבית לאחר מותו של קוסוויי.
## עבודות

Richard Cosway - Portrait of an Armenian - Google Art Project.jpg|דיוקן של ארמני,1771
PDCOS.jpg|רישום של אשתו מריה קוסוויי, 1785
Richard Cosway by Richard Cosway.jpg| דיוקן עצמי, 1820
Portrait_de_la_mère_de_His_de_la_Salle,_Madame_Hélène_de_Montgeroult_-_par_COSWAY_Richard.jpg|דיוקן של הלן דה מונטג'רו, בסיבות 1890


## קישורים חיצוניים

* 

## הערות שוליים

קטגוריה:ציירים בריטים
קטגוריה:בריטים שנולדו ב-1742
קטגוריה:בריטים שנפטרו ב-1821